Մասնակիցները նստում և շրջան են կազմում: Առաջին մասնակիցը նայում է իրենից աջ նստածին և ասում է «զում», վերջինս ունի երկու տարբերակ` նա կարող է իրենից աջ նստածին նայել և ասել «զում», բայց կարող է նաև պտտվել իրենից ձախ նստածին և ասել «բում»: Պետք է շատ արագ խաղալ: Ընթացքում ո’ր մասնակիցը շփոթվի կամ դանդաղի, դուրս է գալիս խաղից: Իսկ խաղը շարունակվում է` մինչև մնան երկուսը: Խաղն այնքան հեշտ չէ, որքան պատկերացնում ես, հատկապես նրանց համար, ովքեր այնքան էլ արագ չեն կողմնորոշվում՝ որն է աջը, որն է ձախը: